মেট গালায় ঐতিহাসিক ডেবিউ শাহরুখের…মুগ্ধ অনুরাগীরা

কলকাতা: মেটা গালায় উজ্জ্বল ভারতীয় তারকারা। প্রথম ভারতীয় পুরুষ হিসেবে মেট গালায় (Met Gala 2025)আত্মপ্রকাশ করলেন শাহরুখ খান (Shah Rukh Khan)। কালো পোশাক, গলায় বেশ কয়েকটি হার, হাতে স্টিক। মেট গালায় তাঁর লুকে মুগ্ধ অনুরাগীরা। বাদশাকে দেখা গেল চেনা পোজ দিতে। দুই হাত ছড়িয়ে ভারতীয়দের মন জয় করলেন। তাঁর পাশে ছিলেন সব্যসাচী মুখোপাধ্যায়। ফ্যাশন ডিজাইনার গালার লুক নজর কেড়ে নিল। কালো স্যুটে নিজের চার্ম এবং সিগনেচার স্টাইলে রেড কার্পেট কাঁপালেন। শুধু শাহরুখ নয় রয়্যাল পাঞ্জাবি লুকে মেট গালায় দেখা গেল দিলজিত্‍ দোসাঞ্জকে (Diljit Dosanjh)। মেট গালায় আত্মপ্রকাশ অন্তঃসত্ত্বা কিয়ারা আডভানির। প্রিয়াঙ্কা চোপড়ার মেট গালাতে এলেন নিক জোনাসের হাত ধরে। এবারে মেট গালায় ডেবিউ করলেন ফ্যাশন ডিজাইনার মণীশ মালহোত্র।

মেট গালায় অংশ নিতে রবিবারই নিউ ইয়র্ক পৌঁছে গিয়েছিলেন কিং খান। মেট গালায় প্রথমবারেই সকলের নজর কাড়লেন কিং খান। কালো পোশাকে ধরা দিলেন কিং খান। শাহরুখ মাটি ছোঁয়া একটি কোট পরেছিলেন যেটা তাসমানিয়ান সুপারফাইন উল দিয়ে তৈরি। সঙ্গে রয়েছে জাপানিজ হর্নের বোতাম। সঙ্গে পরেছিলেন সিল্কের কালো শর্ট এবং প্যান্ট। গলায় ছিল ভারী ও চকমকে বেশ কয়েকটি হার। ছিল একটি ‘K’ লেখা পেনডেন্ট। যা হিরে খচিত। হাতে ছিল বেশ কয়েকটি আংটি। এর সঙ্গে হাতে ছিল স্টিক। তবে শাহরুখের হাতে যে স্টিক ছিল, সেটাই কিং খানকে এদিন মেট গালার রাজা করে তুলেছে।